H O T Ă R Â R E

**pentru modificarea Hotărârii Consiliului Județean Cluj** **nr. 150/2017 privind aprobarea indicatorilor tehnico-economici ai obiectivelor de investiții din cadrul proiectului ”Îmbunătățirea infrastructurii rutiere de importanță regională -Traseu Regional Transilvania Nord, Drumul Bistriței, prin modernizarea DJ 172A (km 33+000 - km 39+452), DJ 161G (km 0+000 - km 18+406) și DJ 161 - intersecția DN 16 - Gădălin – Bonțida - DN 1C (km 0+000 - km 16+933,100)”**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 139 din 28.06.2022 pentru modificarea Hotărârii Consiliului Județean Cluj nr. 150/2017 privind aprobarea indicatorilor tehnico-economici ai obiectivelor de investiții din cadrul Proiectului ”Îmbunătățirea infrastructurii rutiere de importanță regională -Traseu Regional Transilvania Nord, Drumul Bistriței, prin modernizarea DJ 172A (km 33+000 - km 39+452), DJ 161G (km 0+000 - km 18+406) și DJ 161 - intersecția DN 16 - Gădălin – Bonțida - DN 1C (km 0+000 - km 16+933,100)”, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 25788/24.06.2022; Rapoartele de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 25795/24.06.2022 și nr. 26269/28.06.2022 şi de Avizul cu nr. 25788 30.06.2022 adoptat de Comisia de specialitate nr. 2, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* Proiectul ”Îmbunătățirea infrastructurii rutiere de importanță regională -Traseu Regional Transilvania Nord, Drumul Bistriței, prin modernizarea DJ 172A (km 33+000 - km 39+452), DJ 161G (km 0+000 - km 18+406) și DJ 161 - intersecția DN 16 - Gădălin – Bonțida - DN 1C (km 0+000 - km 16+933,100)”, cod SMIS 114542;
* Contractul de finanțare nr. 874/18.12.2017 încheiat între Ministerul Lucrărilor Publice, Dezvoltării și Administrației în calitate de Autoritate de Management pentru Programul Operațional Regional 2014-2020, Organismul Intermediar Agenția pentru Dezvoltare Regională Nord-Vest, și Unitatea Administrativ Teritorială Județul Cluj;

Luând în considerare prevederile:

* art. 2 și art. 3 alin. (2), ale art. 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 -156, ale art. 215 - 216 și ale art. 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 87 și ale art. 173 alin. (1) lit. b) c) și d), alin. (3) lit. d) și alin. (5) lit. l) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 7, ale art. 22, ale art. 24 și ale art. 59 din Ordonanței Guvernului nr. 43/1997 privind regimul drumurilor, republicată, cu modificările şi completările ulterioare
* Hotărârii Guvernului nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/ proiectelor de investiţii finanţate din fonduri publice, cu modificările și completările ulterioare;
* Ordonanței de urgență a Guvernului nr. 40/2015 privind gestionarea financiară a

fondurilor europene pentru perioada de programare 2014-2020, cu modificările și completările ulterioare;

* Hotărârii Guvernului nr. 399/2015 privind regulile de eligibilitate a cheltuielilor efectuate în cadrul operațiunilor finanțate prin Fondul european de dezvoltare regională, Fondul social european şi Fondul de coeziune 2014 – 2020, cu modificările și completările ulterioare;
* Ghidul solicitantului ”Condiții specifice de accesare a fondurilor în cadrul apelului de proiecte nr. POR/103/6/1/Cresterea gradului de accesibilitate a zonelor rurale si urbane situate în proximitatea rețelei TEN-T prin modernizarea drumurilor județene, Componenta POR 2016/6/6.1/2 Apel pentru Regiunile mai puțin dezvoltate, Apel Național - Axa Prioritară 6 - Îmbunătățirea infrastructurii rutiere de importanță regională, Prioritatea de Investiții 6.1 Stimularea mobilității regionale prin conectarea nodurilor secundare și terțiare la infrastructura TEN-T, inclusiv a nodurilor multimodale” aprobat prin Ordinul Ministrului Dezvoltării Regionale și Administrației Publice nr. 5259/2018;
* Ghidului solicitantului ”Condiții generale pentru accesarea fondurilor” aprobat prin Ordinul Ministrului Dezvoltării Regionale, Administrației Publice și Fondurilor Europene nr. 286/2017;
* Hotărârii Consiliului Județean Cluj nr. 152/2012 privind aprobarea Strategiei de Dezvoltare a Judetului Cluj pentru perioada 2014-2020;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. I.** Hotărârea Consiliului Județean Cluj nr. 150/2017 privind aprobarea indicatorilor tehnico-economici ai obiectivelor de investiții din cadrul Proiectului ”Îmbunătățirea infrastructurii rutiere de importanță regională -Traseu Regional Transilvania Nord, Drumul Bistriței, prin modernizarea DJ 172A (km 33+000 - km 39+452), DJ 161G (km 0+000 - km 18+406) și DJ 161 - intersecția DN 16 - Gădălin – Bonțida - DN 1C (km 0+000 - km 16+933,100)”, cu modificările și completările ulterioare aduse prin Hotărârea Consiliului Județean Cluj nr. 74/2022, se modifică după cum urmează:

1. Anexa nr. 1 ”INDICATORI TEHNICO-ECONOMICI ai obiectivului de investiţii ”Îmbunătățirea infrastructurii rutiere de importanță regională - Traseu Regional Transilvania Nord, Drumul Bistriței, DJ 172A (limită județ Bistrița-Năsăud - Țaga) de la km 33+000 la km 39+452 și DJ 161G (intersecție DJ 109 C) Sucutard-Petea-Pălatca-DN 16, de la km 0+000 – 18+406” se modifică și se înlocuiește cu **anexa nr. 1** care face parte integrantă din prezenta hotărâre.
2. Anexa nr. 3 ”INDICATORI TEHNICO-ECONOMICI ai obiectivului de investiţii „Imbunătățirea infrastructurii rutiere de importanță regională - Traseu Regional Transilvania Nord, Drumul Bistriței, DJ 161 (intersecția DN 16)- Gădălin – Bonțida – DN 1C (km 0+000 - km 16+933,100)” se modifică și se înlocuiește cu **anexa nr. 2** care face parte integrantă din prezenta hotărâre.

**Art. II.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Dezvoltare şi Investiţii.

**Art. III.** Prezenta hotărâre se comunică Direcţiei Dezvoltare şi Investiţii, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet www.cjcluj.ro.

 **Contrasemnează:**

 p. **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 133 din 30 iunie 2022**

*Prezenta hotărâre a fost adoptată cu 25 voturi “pentru”, fiind astfel respectate prevederile legale privind majoritatea de voturi necesară.*